CELEX: 62018CN0549
Language: hu
Date: 2018-08-27 00:00:00
Title: C-549/18. sz. ügy: 2018. augusztus 27-én benyújtott kereset – Európai Bizottság kontra Románia

22.10.2018   
            
            
               HU
            
            
               Az Európai Unió Hivatalos Lapja
            
            
               C 381/17
            
         
      2018. augusztus 27-én benyújtott kereset – Európai Bizottság kontra Románia
      (C-549/18. sz. ügy)
      (2018/C 381/18)
      Az eljárás nyelve: román
      
         Felek
      
      
         Felperes: Európai Bizottság (képviselők: T. Scharf, G. von Rintelen, L. Radu Bouyon meghatalmazottak)
      
         Alperes: Románia
      
         Kereseti kérelmek
      
      
                  —
               
               
                  A Bíróság állapítsa meg, hogy Románia – mivel nem fogadta el az ahhoz szükséges törvényi, rendeleti és közigazgatási intézkedéseket, hogy megfeleljen a pénzügyi rendszerek pénzmosás vagy terrorizmusfinanszírozás céljára való felhasználásának megelőzéséről, a 648/2012/EU európai parlamenti és tanácsi rendelet módosításáról, valamint a 2005/60/EK európai parlamenti és tanácsi irányelv és a 2006/70/EK bizottsági irányelv hatályon kívül helyezéséről szóló, 2015. május 20-i (EU) 2015/849 európai parlamenti és tanács irányelvnek, (1) vagy mindenesetre ezen intézkedéseket nem közölte a Bizottsággal – nem teljesítette az ezen irányelv 67. cikkéből eredő kötelezettségeit;
               
            
                  —
               
               
                  a Bíróság az EUMSZ 260. cikk (3) bekezdése értelmében kötelezze Romániát a jelen ügyben hozandó ítélet kihirdetésének napjától kezdődően napi 21 974,40 EUR összegű kényszerítő bírság fizetésére az (EU) 2015/849 irányelv végrehajtására vonatkozó intézkedések közlésének elmulasztása miatt;
               
            
                  —
               
               
                  az EUMSZ 260. cikk (3) bekezdése értelmében kötelezze Romániát 6 016,80 EUR napi összegen alapuló átalányösszeg fizetésére azon napok számával megszorozva, amelyek a szóban forgó irányelvben előírt, átültetésre nyitva álló határidő lejártától a kötelezettségek Románia általi teljesítésének napjáig telnek el, illetve a kötelezettségek teljesítésének hiányában a Bíróság ítélete kihirdetésének napjáig, kivéve az 1 887 000 EUR minimális átalányösszeg meghaladásának esetét;
               
            
                  —
               
               
                  Romániát kötelezze a költségek viselésére.
               
            
         Jogalapok és fontosabb érvek
      
      
                  1.
               
               
                  Az (EU) 2015/849 irányelv 67. cikkének értelmében a tagállamoknak 2017. június 26-ig kellett hatályba léptetni az ahhoz szükséges törvényi, rendeleti és közigazgatási intézkedéseket, hogy megfeleljenek az irányelvnek. Mivel Románia nem közölte a végrehajtási intézkedéseket, a Bizottság úgy döntött, hogy a Bírósághoz fordul.
               
            
                  2.
               
               
                  Keresetében a Bizottság azt kéri a Bíróságtól, hogy az EUMSZ 260. cikk (3) bekezdésének alapján kötelezze Romániát átalányösszeg és kényszerítő bírság fizetésére.
               
            
         (1)  HL 2015. L 141., 73. o.